Ericu950/Stoicheia-meter-silver huggingface dataset:
ἐνθένδε δ ἐλθὼν τὴν Ἀθηναίων πόλιν δίκην ὑπόσχες αἵματος μητροκτόνου Εὐμενίσι τρισσαῖς ·
θεοὶ δέ σοι δίκης βραβῆς πάγοισιν ἐν Ἀρείοισιν εὐσεβεστάτην ψῆφον διοίσουσ , ἔνθα νικῆσαί σε χρή .
ἐφ ἧς δ ἔχεις , Ὀρέστα , φάσγανον δέρῃ , γῆμαι πέπρωταί σ Ἑρμιόνην ·
ὃς δ οἴεται Νεοπτόλεμος γαμεῖν νιν , οὐ γαμεῖ ποτε .
θανεῖν γὰρ αὐτῷ μοῖρα Δελφικῷ ξίφει , δίκας Ἀχιλλέως πατρὸς ἐξαιτοῦντά με 0 .
πυλάδῃ δ ἀδελφῆς λέκτρον , ὥς ποτ ᾔνεσας , δός ·
ὁ δ ἐπιών νιν βίοτος εὐδαίμων μένει .
ἄργους δ Ὀρέστην , Μενέλεως , ἔα κρατεῖν , ἐλθὼν δ ἄνασσε Σπαρτιάτιδος χθονός , φερνὰς ἔχων δάμαρτος , ἥ σε μυρίοις πόνοις διδοῦσα δεῦρ ἀεὶ διήνυσεν .
τὰ πρὸς πόλιν δὲ τῷδ ἐγὼ θήσω καλῶς , ὅς νιν φονεῦσαι μητέρ ἐξηνάγκασα .
ὦ Λοξία μαντεῖε , σῶν θεσπισμάτων 0 .
οὐ ψευδόμαντις ἦσθ ἄρ , ἀλλ ἐτήτυμος .
καίτοι μ ἐσῄει δεῖμα , μή τινος κλύων ἀλαστόρων δόξαιμι σὴν κλύειν ὄπα .
ἀλλ εὖ τελεῖται , πείσομαι δὲ σοῖς λόγοις .
ἰδού , μεθίημ Ἑρμιόνην ἀπὸ σφαγῆς , καὶ λέκτρ ἐπῄνεσ , ἡνίκ ἂν διδῷ πατήρ .
ὦ Ζηνὸς Ἑλένη χαῖρε παῖ ·
ζηλῶ δέ σε θεῶν κατοικήσασαν ὄλβιον δόμον .
ὀρέστα , σοὶ δὲ παῖδ ἐγὼ κατεγγυῶ , Φοίβου λέγοντος ·
εὐγενὴς δ ἀπ εὐγενοῦς γήμας ὄναιο καὶ σὺ χὡ διδοὺς ἐγώ .
χωρεῖτέ νυν ἕκαστος οἷ προστάσσομεν , νείκας τε διαλύεσθε .
πείθεσθαι χρεών .
σπένδομαι δὲ συμφοραῖς , Μενέλαε , καὶ σοῖς , Λοξία , θεσπίσμασιν .
ἴτε νυν καθ ὁδόν , τὴν καλλίστην θεῶν Εἰρήνην τιμῶντες ·
ἐγὼ δ Ἑλένην Δίοις μελάθροις πελάσω , λαμπρῶν ἄστρων πόλον ἐξανύσας , ἔνθα παρ Ἥρᾳ τῇ θ Ἡρακλέους Ἥβῃ πάρεδρος θεὸς ἀνθρώποις ἔσται σπονδαῖς ἔντιμος ἀεί , σὺν Τυνδαρίδαις , τοῖς Διὸς υἱοῖς , ναύταις μεδέουσα θαλάσσης .
ἥκω Διὸς παῖς τήνδε Θηβαίων χθόνα Διόνυσος , ὃν τίκτει ποθ ἡ Κάδμου κόρη Σεμέλη λοχευθεῖσ ἀστραπηφόρῳ πυρί ·
μορφὴν δ ἀμείψας ἐκ θεοῦ βροτησίαν πάρειμι Δίρκης νάματ Ἰσμηνοῦ θ ὕδωρ .
ὁρῶ δὲ μητρὸς μνῆμα τῆς κεραυνίας τόδ ἐγγὺς οἴκων καὶ δόμων ἐρείπια τυφόμενα Δίου πυρὸς ἔτι ζῶσαν φλόγα , ἀθάνατον Ἥρας μητέρ εἰς ἐμὴν ὕβριν .
αἰνῶ δὲ Κάδμον , ἄβατον ὃς πέδον τόδε τίθησι , θυγατρὸς σηκόν 0 ·
ἀμπέλου δέ νιν πέριξ ἐγὼ κάλυψα βοτρυώδει χλόῃ .
λιπὼν δὲ Λυδῶν τοὺς πολυχρύσους γύας Φρυγῶν τε , Περσῶν θ ἡλιοβλήτους πλάκας Βάκτριά τε τείχη τήν τε δύσχιμον χθόνα Μήδων ἐπελθὼν Ἀραβίαν τ εὐδαίμονα Ἀσίαν τε πᾶσαν , ἣ παρ ἁλμυρὰν ἅλα κεῖται μιγάσιν Ἕλλησι βαρβάροις θ ὁμοῦ πλήρεις ἔχουσα καλλιπυργώτους πόλεις , ἐς τήνδε πρῶτον ἦλθον Ἑλλήνων πόλιν , τ ἀκεῖ χορεύσας καὶ καταστήσας ἐμὰς τελετάς , ἵν εἴην ἐμφανὴς δαίμων βροτοῖς .
πρώτας δὲ Θήβας τῆσδε γῆς Ἑλληνίδος ἀνωλόλυξα , νεβρίδ ἐξάψας χροὸς θύρσον τε δοὺς ἐς χεῖρα , κίσσινον βέλος 0 ·
ἐπεί μ ἀδελφαὶ μητρός , ἃς ἥκιστα χρῆν , Διόνυσον οὐκ ἔφασκον ἐκφῦναι Διός , Σεμέλην δὲ νυμφευθεῖσαν ἐκ θνητοῦ τινος ἐς Ζῆν ἀναφέρειν τὴν ἁμαρτίαν λέχους , Κάδμου σοφίσμαθ , ὧν νιν οὕνεκα κτανεῖν Ζῆν ἐξεκαυχῶνθ , ὅτι γάμους ἐψεύσατο 0 .
τοιγάρ νιν αὐτὰς ἐκ δόμων ᾤστρησ ἐγὼ μανίαις , ὄρος δ οἰκοῦσι παράκοποι φρενῶν ·
σκευήν τ ἔχειν ἠνάγκασ ὀργίων ἐμῶν , καὶ πᾶν τὸ θῆλυ σπέρμα Καδμείων , ὅσαι γυναῖκες ἦσαν , ἐξέμηνα δωμάτων ·
ὁμοῦ δὲ Κάδμου παισὶν ἀναμεμειγμέναι χλωραῖς ὑπ ἐλάταις ἀνορόφοις ἧνται πέτραις .
δεῖ γὰρ πόλιν τήνδ ἐκμαθεῖν , κεἰ μὴ θέλει , ἀτέλεστον οὖσαν τῶν ἐμῶν βακχευμάτων , Σεμέλης τε μητρὸς ἀπολογήσασθαί μ ὕπερ φανέντα θνητοῖς δαίμον ὃν τίκτει Διί .
κάδμος μὲν οὖν γέρας τε καὶ τυραννίδα Πενθεῖ δίδωσι θυγατρὸς ἐκπεφυκότι , ὃς θεομαχεῖ τὰ κατ ἐμὲ καὶ σπονδῶν ἄπο ὠθεῖ μ , ἐν εὐχαῖς τ οὐδαμοῦ μνείαν ἔχει .
ὧν οὕνεκ αὐτῷ θεὸς γεγὼς ἐνδείξομαι πᾶσίν τε Θηβαίοισιν .
ἐς δ ἄλλην χθόνα , τ ἀνθένδε θέμενος εὖ , μεταστήσω πόδα , δεικνὺς ἐμαυτόν ·
ἢν δὲ Θηβαίων πόλις ὀργῇ σὺν ὅπλοις ἐξ ὄρους βάκχας ἄγειν ζητῇ , ξυνάψω μαινάσι στρατηλατῶν .
ὧν οὕνεκ εἶδος θνητὸν ἀλλάξας ἔχω μορφήν τ ἐμὴν μετέβαλον εἰς ἀνδρὸς φύσιν .
ἀλλ , ὦ λιποῦσαι Τμῶλον ἔρυμα Λυδίας , θίασος ἐμός , γυναῖκες , ἃς ἐκ βαρβάρων ἐκόμισα παρέδρους καὶ ξυνεμπόρους ἐμοί , αἴρεσθε τ ἀπιχώρι ἐν πόλει Φρυγῶν τύμπανα , Ῥέας τε μητρὸς ἐμά θ εὑρήματα , βασίλειά τ ἀμφὶ δώματ ἐλθοῦσαι τάδε κτυπεῖτε Πενθέως , ὡς ὁρᾷ Κάδμου πόλις .
ἐγὼ δὲ βάκχαις , ἐς Κιθαιρῶνος πτυχὰς ἐλθὼν ἵν εἰσί , συμμετασχήσω χορῶν .
ἀσίας ἀπὸ γᾶς ἱερὸν Τμῶλον ἀμείψασα θοάζω Βρομίῳ πόνον ἡδὺν κάματόν τ εὐκάματον , Βάκ  χιον εὐαζομένα .
τίς ὁδῷ τίς ὁδῷ 0 ;
μελάθροις ἔκτοπος ἔστω , στόμα τ εὔφη  μον ἅπας ἐξοσιούσθω ·
τὰ νομισθέντα γὰρ αἰεὶ Διόνυσον ὑμνήσω .
ὦ μάκαρ , ὅστις εὐδαίμων τελετὰς θεῶν εἰδὼς βιοτὰν ἁγιστεύει καὶ θιασεύεται ψυχὰν ἐν ὄρεσσι βακχεύων ὁσίοις καθαρμοῖσιν , τά τε ματρὸς μεγάλας ὄρ  για Κυβέλας θεμιτεύων , ἀνὰ θύρσον τε τινάσσων , κισσῷ τε στεφανωθεὶς Διόνυσον θεραπεύει .
ἴτε βάκχαι , ἴτε βάκχαι , Βρόμιον παῖδα θεὸν θεοῦ Διόνυσον κατάγουσαι Φρυγίων ἐξ ὀρέων Ἑλ  λάδος εἰς εὐρυχόρους ἀ  γυιάς , τὸν Βρόμιον ·
ὅν ποτ ἔχουσ ἐν ὠδίνων λοχίαις ἀνάγκαισι πταμένας Διὸς βροντᾶς νη  δύος ἔκβολον μάτηρ ἔτεκεν , λιποῦσ αἰῶ  να κεραυνίῳ πληγᾷ ·
λοχίοις δ αὐτίκα νιν δέ  ξατο θαλάμαις Κρονίδας Ζεύς , κατὰ μηρῷ δὲ καλύψας χρυσέαισιν συνερείδει περόναις κρυπτὸν ἀφ Ἥρας .
ἔτεκεν δ , ἁνίκα Μοῖραι τέλεσαν , ταυρόκερων θεὸν στεφάνωσέν τε δρακόντων στεφάνοις , ἔνθεν ἄγραν θη  ροτρόφον μαινάδες ἀμφι  βάλλονται πλοκάμοις .
ὦ Σεμέλας τροφοὶ Θῆ  βαι , στεφανοῦσθε κισσῷ ·
βρύετε βρύετε χλοήρει μίλακι καλλικάρπῳ καὶ καταβακχιοῦσθε δρυὸς ἢ ἐλάτας κλάδοισι , στικτῶν τ ἐνδυτὰ νεβρίδων στέφετε λευκοτρίχων πλοκάμων μαλλοῖς ·
ἀμφὶ δὲ νάρθηκας ὑβριστὰς ὁσιοῦσθ ·
αὐτίκα γᾶ πᾶσα χορεύσει  Βρόμιος ὅστις ἄγῃ θιάσουσ  εἰς ὄρος εἰς ὄρος , ἔνθα μένει θηλυγενὴς ὄχλος ἀφ ἱστῶν παρὰ κερκίδων τ οἰστρηθεὶς Διονύσῳ .
ὦ θαλάμευμα Κουρ  ήτων ζάθεοί τε Κρήτας Διογενέτορες ἔναυλοι , ἔνθα τρικόρυθες ἄντροις βυρσότονον κύκλωμα τόδε μοι Κορύβαντες ηὗρον 0 ·
βακχείᾳ δ ἀνὰ συντόνῳ κέρασαν ἁδυβόᾳ Φρυγίων αὐλῶν πνεύματι ματρός τε Ῥέας ἐς χέρα θῆκαν , κτύπον εὐάσμασι Βακχᾶν ·
παρὰ δὲ μαινόμενοι Σάτυροι ματέρος ἐξανύσαντο θεᾶς , ἐς δὲ χορεύματα συνῆψαν τριετηρίδων , αἷς χαίρει Διόνυσος .
ἡδὺς ἐν ὄρεσιν , ὅταν ἐκ θιάσων δρομαί  ων πέσῃ πεδόσε , νε  βρίδος ἔχων ἱερὸν ἐνδυτόν , ἀγρεύων αἷμα τραγοκτόνον , ὠμοφάγον χάριν , ἱέμε  νος ἐς ὄρεα Φρύγια , Λύδι , ὁ δ ἔξαρχος Βρόμιος , εὐοἷ 0 .
ῥεῖ δὲ γάλακτι πέδον , ῥεῖ δ οἴνῳ , ῥεῖ δὲ μελισσᾶν νέκταρι .
συρίας δ ὡς λιβάνου κα  πνὸν ὁ Βακχεὺς ἀνέχων πυρσώδη φλόγα πεύκας ἐκ νάρθηκος ἀίσσει δρόμῳ καὶ χοροῖσιν πλανάτας ἐρεθίζων ἰαχαῖς τ ἀναπάλλων , τρυφερόν τε πλόκαμον εἰς αἰθέρα ῥίπτων 0 .
ἅμα δ εὐάσμασι τοιάδ ἐπιβρέμει ·
ὦ ἴτε βάκχαι , ἴτε βάκχαι , Τμώλου χρυσορόου χλιδᾷ μέλπετε τὸν Διόνυσον βαρυβρόμων ὑπὸ τυμπάνων , εὔια τὸν εὔιον ἀγαλλόμεναι θεὸν ἐν Φρυγίαισι βοαῖς ἐνοπαῖσί τε , λωτὸς ὅταν εὐκέλαδος ἱερὸς ἱερὰ παίγματα βρέμῃ , σύνοχα φοιτάσιν εἰς ὄρος εἰς ὄρος ·
ἡδομέ  να δ ἄρα , πῶλος ὅπως ἅμα ματέρι φορβάδι , κῶλον ἄγει ταχύπουν σκιρτήμασι βάκχα 0 .
τίς ἐν πύλαισι 0 ;
κάδμον ἐκκάλει δόμων , Ἀγήνορος παῖδ , ὃς πόλιν Σιδωνίαν λιπὼν ἐπύργωσ ἄστυ Θηβαίων τόδε .
ἴτω τις , εἰσάγγελλε Τειρεσίας ὅτι ζητεῖ νιν ·
οἶδε δ αὐτὸς ὧν ἥκω πέρι ἅ τε ξυνεθέμην πρέσβυς ὢν γεραιτέρῳ , θύρσους ἀνάπτειν καὶ νεβρῶν δορὰς ἔχειν στεφανοῦν τε κρᾶτα κισσίνοις βλαστήμασιν .
ὦ φίλταθ , ὡς σὴν γῆρυν ᾐσθόμην κλύων σοφὴν σοφοῦ παρ ἀνδρός , ἐν δόμοισιν ὤν ·
ἥκω δ ἕτοιμος τήνδ ἔχων σκευὴν θεοῦ ·
δεῖ γάρ νιν ὄντα παῖδα θυγατρὸς ἐξ ἐμῆς ὅσον καθ ἡμᾶς δυνατὸν αὔξεσθαι μέγαν 0 .
ποῖ δεῖ χορεύειν , ποῖ καθιστάναι πόδα καὶ κρᾶτα σεῖσαι πολιόν ;
ἐξηγοῦ σύ μοι γέρων γέροντι , Τειρεσία ·
σὺ γὰρ σοφός 0 .
ὡς οὐ κάμοιμ ἂν οὔ τε νύκτ οὔ θ ἡμέραν θύρσῳ κροτῶν γῆν ·
ἐπιλελήσμεθ ἡδέως γέροντες ὄντες .
τ αὔτ ἐμοὶ πάσχεις ἄρα ·
κ ἀγὼ γὰρ ἡβῶ κ ἀπιχειρήσω χοροῖς .
οὐκοῦν ὄχοισιν εἰς ὄρος περάσομεν ;
ἀλλ οὐχ ὁμοίως ἂν ὁ θεὸς τιμὴν ἔχοι .
γέρων γέροντα παιδαγωγήσω σ ἐγώ .
ὁ θεὸς ἀμοχθὶ κεῖσε νῷν ἡγήσεται .
μόνοι δὲ πόλεως Βακχίῳ χορεύσομεν ;
μόνοι γὰρ εὖ φρονοῦμεν , οἱ δ ἄλλοι κακῶς 0 .
μακρὸν τὸ μέλλειν 0 ·
ἀλλ ἐμῆς ἔχου χερός .
ἰδού , ξύναπτε καὶ ξυνωρίζου χέρα .
οὐ καταφρονῶ γὼ τῶν θεῶν θνητὸς γεγώς .
οὐδὲν σοφιζόμεσθα τοῖσι δαίμοσιν .
πατρίους παραδοχάς , ἅς θ ὁμήλικας χρόνῳ κεκτήμεθ , οὐδεὶς αὐτὰ καταβαλεῖ λόγος , οὐ δ εἰ δι ἄκρων τὸ σοφὸν ηὕρηται φρενῶν .
ἐρεῖ τις ὡς τὸ γῆρας οὐκ αἰσχύνομαι , μέλλων χορεύειν κρᾶτα κισσώσας ἐμόν ;
οὐ γὰρ διῄρηχ ὁ θεός , οὔ τε τὸν νέον εἰ χρὴ χορεύειν οὔ τε τὸν γεραίτερον , ἀλλ ἐξ ἁπάντων βούλεται τιμὰς ἔχειν κοινάς , διαριθμῶν δ οὐδέν αὔξεσθαι θέλει .
ἐπεὶ σὺ φέγγος , Τειρεσία , τόδ οὐχ ὁρᾷς , ἐγὼ προφήτης σοι λόγων γενήσομαι .
πενθεὺς πρὸς οἴκους ὅδε διὰ σπουδῆς περᾷ , Ἐχίονος παῖς , ᾧ κράτος δίδωμι γῆς .
ὡς ἐπτόηται ·
τί ποτ ἐρεῖ νεώτερον ;
ἔκδημος ὢν μὲν τῆσδ ἐτύγχανον χθονός , κλύω δὲ νεοχμὰ τήνδ ἀνὰ πτόλιν κακά , γυναῖκας ἡμῖν δώματ ἐκλελοιπέναι πλασταῖσι βακχείαισιν , ἐν δὲ δασκίοις ὄρεσι θοάζειν , τὸν νεωστὶ δαίμονα Διόνυσον , ὅστις ἔστι , τιμώσας χοροῖς ·
πλήρεις δὲ θιάσοις ἐν μέσοισιν ἑστάναι κρατῆρας , ἄλλην δ ἄλλοσ εἰς ἐρημίαν πτώσσουσαν εὐναῖς ἀρσένων ὑπηρετεῖν , πρόφασιν μὲν ὡς δὴ μαινάδας θυοσκόους , τὴν δ Ἀφροδίτην πρόσθ ἄγειν τοῦ Βακχίου 0 1 2 .
ὅσας μὲν οὖν εἴληφα , δεσμίους χέρας σῴζουσι πανδήμοισι πρόσπολοι στέγαις ·
ὅσαι δ ἄπεισιν , ἐξ ὄρους θηράσομαι , καὶ σφᾶς σιδηραῖς ἁρμόσας ἐν ἄρκυσιν παύσω κακούργου τῆσδε βακχείας τάχα .
λέγουσι δ ὥς τις εἰσελήλυθε ξένος , γόης ἐπῳδὸς Λυδίας ἀπὸ χθονός , ξανθοῖσι βοστρύχοισιν εὐοσμῶν κόμην , οἰνῶπας ὄσσοις χάριτας Ἀφροδίτης ἔχων , ὃς ἡμέρας τε κ εὐφρόνας συγγίγνεται τελετὰς προτείνων εὐίους νεάνισιν .
εἰ δ αὐτὸν εἴσω τῆσδε λήψομαι στέγης , παύσω κτυποῦντα θύρσον ἀνασείοντά τε κόμας , τράχηλον σώματος χωρὶς τεμών .
ἐκεῖνος εἶναί φησι Διόνυσον θεόν , ἐκεῖνος ἐν μηρῷ ποτ ἐρράφθαι Διός , ὃς ἐκπυροῦται λαμπάσιν κεραυνίαις σὺν μητρί , Δίους ὅτι γάμους ἐψεύσατο 0 .
ταῦτ οὐχὶ δεινῆς ἀγχόνης ἔστ ἄξια , ὕβρεις ὑβρίζειν , ὅστις ἔστιν ὁ ξένος 0 ;
ἀτὰρ τόδ ἄλλο θαῦμα , τὸν τερασκόπον ἐν ποικίλαισι νεβρίσι Τειρεσίαν ὁρῶ πατέρα τε μητρὸς τῆς ἐμῆσ  πολὺν γέλων  νάρθηκι βακχεύοντ 0 ·
ἀναίνομαι , πάτερ , τὸ γῆρας ὑμῶν εἰσορῶν νοῦν οὐκ ἔχον .
οὐκ ἀποτινάξεις κισσόν ;
οὐκ ἐλευθέραν θύρσου μεθήσεις χεῖρ , ἐμῆς μητρὸς πάτερ ;
σὺ ταῦτ ἔπεισας , Τειρεσία ·
τόνδ αὖ θέλεις τὸν δαίμον ἀνθρώποισιν ἐσφέρων νέον σκοπεῖν πτερωτοὺς κ ἀμπύρων μισθοὺς φέρειν .
εἰ μή σε γῆρας πολιὸν ἐξερρύετο , καθῆσ ἂν ἐν βάκχαισι δέσμιος μέσαις , τελετὰς πονηρὰς εἰσάγων ·
γυναιξὶ γὰρ ὅπου βότρυος ἐν δαιτὶ γίγνεται γάνος , οὐχ ὑγιὲς οὐδὲν ἔτι λέγω τῶν ὀργίων .
τῆς δυσσεβείας .
ὦ ξέν , οὐκ αἰδῇ θεοὺς Κάδμον τε τὸν σπείραντα γηγενῆ στάχυν , Ἐχίονος δ ὢν παῖς καταισχύνεις γένος ;
ὅταν λάβῃ τις τῶν λόγων ἀνὴρ σοφὸς καλὰς ἀφορμάς , οὐ μέγ ἔργον εὖ λέγειν ·
σὺ δ εὔτροχον μὲν γλῶσσαν ὡς φρονῶν ἔχεις , ἐν τοῖς λόγοισι δ οὐκ ἔνεισί σοι φρένες .
θράσει δὲ δυνατὸς καὶ λέγειν οἷός τ ἀνὴρ κακὸς πολίτης γίγνεται νοῦν οὐκ ἔχων 0 .
οὗτος δ ὁ δαίμων ὁ νέος , ὃν σὺ διαγελᾷς , οὐκ ἂν δυναίμην μέγεθος ἐξειπεῖν ὅσος καθ Ἑλλάδ ἔσται .
δύο γάρ , ὦ νεανία , τὰ πρῶτ ἐν ἀνθρώποισι 0 ·
δημήτηρ θεά  γῆ δ ἐστίν , ὄνομα δ ὁπότερον βούλῃ κάλει ·
αὕτη μὲν ἐν ξηροῖσιν ἐκτρέφει βροτούς ·
ὃς δ ἦλθ ἔπειτ , ἀντίπαλον ὁ Σεμέλης γόνος βότρυος ὑγρὸν πῶμ ηὗρε κ εἰσηνέγκατο θνητοῖς , ὃ παύει τοὺς ταλαιπώρους βροτοὺς λύπης , ὅταν πλησθῶσιν ἀμπέλου ῥοῆς , ὕπνον τε λήθην τῶν καθ ἡμέραν κακῶν δίδωσιν , οὐ δ ἔστ ἄλλο φάρμακον πόνων .
οὗτος θεοῖσι σπένδεται θεὸς γεγώς , ὥστε διὰ τοῦτον τ ἀγάθ ἀνθρώπους ἔχειν .
καὶ καταγελᾷς νιν , ὡς ἐνερράφη Διὸς μηρῷ ;
διδάξω σ ὡς καλῶς ἔχει τόδε .
ἐπεί νιν ἥρπασ ἐκ πυρὸς κεραυνίου Ζεύς , ἐς δ Ὄλυμπον βρέφος ἀνήγαγεν θεόν , Ἥρα νιν ἤθελ ἐκβαλεῖν ἀπ οὐρανοῦ ·
ζεὺς δ ἀντεμηχανήσαθ οἷα δὴ θεός 0 .
ῥήξας μέρος τι τοῦ χθόν ἐγκυκλουμένου αἰθέρος , ἔθηκε τόνδ ὅμηρον ἐκδιδούς , Διόνυσον Ἥρας νεικέων ·
χρόνῳ δέ νιν βροτοὶ ῥαφῆναί φασιν ἐν μηρῷ Διός , ὄνομα μεταστήσαντες , ὅτι θεᾷ θεὸς Ἥρᾳ ποθ ὡμήρευσε , συνθέντες λόγον .
μάντις δ ὁ δαίμων ὅδε 0 ·
τὸ γὰρ βακχεύσιμον καὶ τὸ μανιῶδες μαντικὴν πολλὴν ἔχει ·
ὅταν γὰρ ὁ θεὸς ἐς τὸ σῶμ ἔλθῃ πολύς , λέγειν τὸ μέλλον τοὺς μεμηνότας ποιεῖ .
ἄρεώς τε μοῖραν μεταλαβὼν ἔχει τινά ·
στρατὸν γὰρ ἐν ὅπλοις ὄντα κ ἀπὶ τάξεσιν φόβος διεπτόησε πρὶν λόγχης θιγεῖν .
μανία δὲ καὶ τοῦτ ἐστὶ Διονύσου πάρα .
ἔτ αὐτὸν ὄψῃ κ ἀπὶ Δελφίσιν πέτραις πηδῶντα σὺν πεύκαισι δικόρυφον πλάκα , πάλλοντα καὶ σείοντα βακχεῖον κλάδον , μέγαν τ ἀν Ἑλλάδα .
ἀλλ ἐμοί , Πενθεῦ , πιθοῦ ·
μὴ τὸ κράτος αὔχει δύναμιν ἀνθρώποις ἔχειν , μη δ , ἢν δοκῇς μέν , ἡ δὲ δόξα σου νοσῇ , φρονεῖν δόκει τι ·
τὸν θεὸν δ ἐς γῆν δέχου καὶ σπένδε καὶ βάκχευε καὶ στέφου κάρα .
οὐχ ὁ Διόνυσος σωφρονεῖν ἀναγκάσει γυναῖκας ἐς τὴν Κύπριν , ἀλλ ἐν τῇ φύσει τοῦτο σκοπεῖν χρή ·
ὁρᾷς , σὺ χαίρεις , ὅταν ἐφεστῶσιν πύλαις πολλοί , τὸ Πενθέως δ ὄνομα μεγαλύνῃ πόλις ·
κ ἀκεῖνος , οἶμαι , τέρπεται τιμώμενος .
ἐγὼ μὲν οὖν καὶ Κάδμος , ὃν σὺ διαγελᾷς , κισσῷ τ ἐρεψόμεσθα καὶ χορεύσομεν , πολιὰ ξυνωρίς , ἀλλ ὅμως χορευτέον , κοὐ θεομαχήσω σῶν λόγων πεισθεὶς ὕπο .
μαίνῃ γὰρ ὡς ἄλγιστα , κ οὔτε φαρμάκοις ἄκη λάβοις ἂν οὔ τ ἄνευ τούτων νοσεῖς 0 .
ὦ πρέσβυ , Φοῖβόν τ οὐ καταισχύνεις λόγοις , τιμῶν τε Βρόμιον σωφρονεῖς , μέγαν θεόν .
ὦ παῖ , καλῶς σοι Τειρεσίας παρῄνεσεν .
οἴκει μεθ ἡμῶν , μὴ θύραζε τῶν νόμων .
νῦν γὰρ πέτῃ τε καὶ φρονῶν οὐδὲν φρονεῖς .
κεἰ μὴ γὰρ ἔστιν ὁ θεὸς οὗτος , ὡς σὺ φῄς , παρὰ σοὶ λεγέσθω ·
καὶ καταψεύδου καλῶς ὡς ἔστι , Σεμέλη θ ἵνα δοκῇ θεὸν τεκεῖν , ἡμῖν τε τιμὴ παντὶ τῷ γένει προσῇ 0 .
ὁρᾷς τὸν Ἀκτέωνος ἄθλιον μόρον , ὃν ὠμόσιτοι σκύλακες ἃς ἐθρέψατο διεσπάσαντο , κρείσσον ἐν κυναγίαις Ἀρτέμιδος εἶναι κομπάσαντ , ἐν ὀργάσιν .
ὃ μὴ πάθῃς σύ 0 ·
δεῦρό σου στέψω κάρα κισσῷ ·
μεθ ἡμῶν τῷ θεῷ τιμὴν δίδου .
οὐ μὴ προσοίσεις χεῖρα , βακχεύσεις δ ἰών , μη δ ἐξομόρξῃ μωρίαν τὴν σὴν ἐμοί ;
τῆς σῆς δ ἀνοίας τόνδε τὸν διδάσκαλον δίκην μέτειμι .
στειχέτω τις ὡς τάχος , ἐλθὼν δὲ θάκους τοῦδ ἵν οἰωνοσκοπεῖ μοχλοῖς τριαίνου κ ἀνάτρεψον ἔμπαλιν , ἄνω κάτω τὰ πάντα συγχέας ὁμοῦ , καὶ στέμματ ἀνέμοις καὶ θυέλλαισιν μέθες .
μάλιστα γάρ νιν δήξομαι δράσας τάδε .
οἳ δ ἀνὰ πόλιν στείχοντες ἐξιχνεύσατε τὸν θηλύμορφον ξένον , ὃς ἐσφέρει νόσον καινὴν γυναιξὶ καὶ λέχη λυμαίνεται .
κ ἄνπερ λάβητε , δέσμιον πορεύσατε δεῦρ αὐτόν , ὡς ἂν λευσίμου δίκης τυχὼν θάνῃ , πικρὰν βάκχευσιν ἐν Θήβαις ἰδών .
ὦ σχέτλι , ὡς οὐκ οἶσθα ποῦ ποτ εἶ λόγων .
μέμηνας ἤδη ·
καὶ πρὶν ἐξέστης φρενῶν .
στείχωμεν ἡμεῖς , Κάδμε , κ ἀξαιτώμεθα ὑπέρ τε τούτου καίπερ ὄντος ἀγρίου ὑπέρ τε πόλεως τὸν θεὸν μηδὲν νέον δρᾶν .
ἀλλ ἕπου μοι κισσίνου βάκτρου μέτα , πειρῶ δ ἀνορθοῦν σῶμ ἐμόν , κ ἀγὼ τὸ σόν ·
γέροντε δ αἰσχρὸν δύο πεσεῖν 0 ·
ἴτω δ ὅμως , τῷ Βακχίῳ γὰρ τῷ Διὸς δουλευτέον .
πενθεὺς δ ὅπως μὴ πένθος εἰσοίσει δόμοις τοῖς σοῖσι , Κάδμε 0 ·
μαντικῇ μὲν οὐ λέγω , τοῖς πράγμασιν δέ 0 ·
μῶρα γὰρ μῶρος λέγει .
ὁσία πότνα θεῶν , Ὁσία δ ἃ κατὰ γᾶν χρυσέαν πτέρυγα φέρεις , τάδε Πενθέως ἀίεις ;
ἀίεις οὐχ ὁσίαν ὕβριν ἐς τὸν Βρόμιον , τὸν Σεμέλας , τὸν παρὰ καλλι  στεφάνοις εὐφροσύναις δαί  μονα πρῶτον μακάρων ;
ὃς τάδ ἔχει , θιασεύειν τε χοροῖς μετά τ αὐλοῦ γελάσαι ἀποπαῦσαί τε μερίμνας , ὁπόταν βότρυος ἔλθῃ γάνος ἐν δαιτὶ θεῶν , κισ  σοφόροις δ ἐν θαλίαις ἀν  δράσι κρατὴρ ὕπνον ἀμ  φιβάλλῃ ἀχαλίνων στομάτων ἀνόμου τ ἀφροσύνας τὸ τέλος δυστυχία 0 ·
ὁ δὲ τᾶς ἡσυχίας βίοτος καὶ τὸ φρονεῖν ἀσάλευτόν τε μένει καὶ συνέχει δώματα ·
πόρσω γὰρ ὅμως αἰθέρα ναίον  τες ὁρῶσιν τὰ βροτῶν οὐρανίδαι .
τὸ σοφὸν δ οὐ σοφία τό τε μὴ θνητὰ φρονεῖν 0 1 .
βραχὺς αἰών 0 ·
ἐπὶ τούτῳ δέ τις ἂν μεγάλα διώκων τὰ παρόντ οὐχὶ φέροι .
μαι  νομένων οἵδε τρόποι καὶ κακοβούλων παρ ἔμοι  γε φωτῶν 0 .
ἱκοίμαν ποτὶ Κύπρον , νᾶσον τᾶς Ἀφροδίτας , ἵν οἱ θελξίφρονες νέμον  ται θνατοῖσιν Ἔρωτες , Πάφον θ ἃν ἑκατόστομοι βαρβάρου ποταμοῦ ῥοαὶ καρπίζουσιν ἄνομβροι .
ἐκεῖ Χάριτες , ἐκεῖ δὲ Πόθος 0 1 2 ·
ἐκεῖ δὲ βάκ  χαις θέμις ὀργιάζειν 0 .
ὁ δαίμων ὁ Διὸς παῖς χαίρει μὲν θαλίαισιν , φιλεῖ δ ὀλβοδότειραν Εἰ  ρήναν , κουροτρόφον θεάν .
ἴσαν δ ἔς τε τὸν ὄλβιον τόν τε χείρονα δῶκ ἔχειν οἴνου τέρψιν ἄλυπον ·
μισεῖ δ ᾧ μὴ ταῦτα μέλει , κατὰ φάος νύκτας τε φίλας εὐαίωνα διαζῆν , σοφὰν δ ἀπέχειν πραπίδα φρένα τε περισσῶν παρὰ φωτῶν ·
τὸ πλῆθος ὅ τι τὸ φαυλότερον ἐνόμισε χρῆ  ταί τε , τόδ ἂν δεχοίμαν .
πενθεῦ , πάρεσμεν τήνδ ἄγραν ἠγρευκότες ἐφ ἣν ἔπεμψας , οὐ δ ἄκρανθ ὡρμήσαμεν .
ὁ θὴρ δ ὅδ ἡμῖν πρᾶος οὐ δ ὑπέσπασεν φυγῇ πόδ , ἀλλ ἔδωκεν οὐκ ἄκων χέρας οὐ δ ὠχρός , οὐ δ ἤλλαξεν οἰνωπὸν γένυν , γελῶν δὲ καὶ δεῖν κ ἀπάγειν ἐφίετο ἔμενέ τε , τ οὐμὸν εὐτρεπὲς ποιούμενος .
κ ἀγὼ δι αἰδοῦς εἶπον ·
ὦ ξέν , οὐχ ἑκὼν ἄγω σε , Πενθέως δ ὅς μ ἔπεμψ ἐπιστολαῖς .
ἃς δ αὖ σὺ βάκχας εἷρξας , ἃς συνήρπασας κ ἄδησας ἐν δεσμοῖσι πανδήμου στέγης , φροῦδαί γ ἐκεῖναι λελυμέναι πρὸς ὀργάδας σκιρτῶσι Βρόμιον ἀνακαλούμεναι θεόν ·
αὐτόματα δ αὐταῖς δεσμὰ διελύθη ποδῶν κλῇδές τ ἀνῆκαν θύρετρ ἄνευ θνητῆς χερός .
πολλῶν δ ὅδ ἁνὴρ θαυμάτων ἥκει πλέως ἐς τάσδε Θήβας .
σοὶ δὲ τ ἄλλα χρὴ μέλειν .
μέθεσθε χειρῶν τοῦδ ·
ἐν ἄρκυσιν γὰρ ὢν οὐκ ἔστιν οὕτως ὠκὺς ὥστε μ ἐκφυγεῖν .
ἀτὰρ τὸ μὲν σῶμ οὐκ ἄμορφος εἶ , ξένε , ὡς ἐς γυναῖκας , ἐφ ὅπερ ἐς Θήβας πάρει 0 ·
πλόκαμός τε γάρ σου ταναός , οὐ πάλης ὕπο , γένυν παρ αὐτὴν κεχυμένος , πόθου πλέως 0 ·
λευκὴν δὲ χροιὰν ἐκ παρασκευῆς ἔχεις , οὐχ ἡλίου βολαῖσιν , ἀλλ ὑπὸ σκιᾶς , τὴν Ἀφροδίτην καλλονῇ θηρώμενος .
πρῶτον μὲν οὖν μοι λέξον ὅστις εἶ γένος .
οὐ κόμπος οὐδείς 0 ·
ῥᾴδιον δ εἰπεῖν τόδε 0 .
τὸν ἀνθεμώδη Τμῶλον οἶσθά που κλύων .
οἶδ , ὃς τὸ Σάρδεων ἄστυ περιβάλλει κύκλῳ 0 .
ἐντεῦθέν εἰμι , Λυδία δέ μοι πατρίς 0 .
πόθεν δὲ τελετὰς τάσδ ἄγεις ἐς Ἑλλάδα ;
διόνυσος ἡμᾶς εἰσέβησ , ὁ τοῦ Διός .
ζεὺς δ ἔστ ἐκεῖ τις , ὃς νέους τίκτει θεούς ;
οὔκ , ἀλλ ὁ Σεμέλην ἐνθάδε ζεύξας γάμοις 0 .
πότερα δὲ νύκτωρ σ ἢ κατ ὄμμ ἠνάγκασεν ;
ὁρῶν ὁρῶντα , καὶ δίδωσιν ὄργια .
τὰ δ ὄργι ἐστὶ τίν ἰδέαν ἔχοντά σοι ;
ἄρρητ ἀβακχεύτοισιν εἰδέναι βροτῶν .
ἔχει δ ὄνησιν τοῖσι θύουσιν τίνα ;
οὐ θέμις ἀκοῦσαί σ , ἔστι δ ἄξι εἰδέναι 0 .
εὖ τοῦτ ἐκιβδήλευσας , ἵν ἀκοῦσαι θέλω .
ἀσέβειαν ἀσκοῦντ ὄργι ἐχθαίρει θεοῦ .
τὸν θεὸν ὁρᾶν γὰρ φῂς σαφῶς , ποῖός τις ἦν ;
ὁποῖος ἤθελ 0 ·
οὐκ ἐγὼ τασσον τόδε .
τοῦτ αὖ παρωχέτευσας εὖ κ οὐδὲν λέγων .
δόξει τις ἀμαθεῖ σοφὰ λέγων οὐκ εὖ φρονεῖν .
ἦλθες δὲ πρῶτα δεῦρ ἄγων τὸν δαίμονα ;
πᾶς ἀναχορεύει βαρβάρων τάδ ὄργια .
φρονοῦσι γὰρ κάκιον Ἑλλήνων πολύ .
τάδ εὖ γε μᾶλλον 0 ·
οἱ νόμοι δὲ διάφοροι 0 .
τὰ δ ἱερὰ νύκτωρ ἢ μεθ ἡμέραν τελεῖς ;
νύκτωρ τὰ πολλά 0 ·
σεμνότητ ἔχει σκότος .
τοῦτ ἐς γυναῖκας δόλιόν ἐστι καὶ σαθρόν .
κ ἀν ἡμέρᾳ τό γ αἰσχρὸν ἐξεύροι τις ἄν .
δίκην σε δοῦναι δεῖ σοφισμάτων κακῶν .
σὲ δ ἀμαθίας γε κ ἀσεβοῦντ ἐς τὸν θεόν .
ὡς θρασὺς ὁ βάκχος κ οὐκ ἀγύμναστος λόγων 0 .
εἴφ ὅ τι παθεῖν δεῖ ·
τί με τὸ δεινὸν ἐργάσῃ ;
πρῶτον μὲν ἁβρὸν βόστρυχον τεμῶ σέθεν .
ἱερὸς ὁ πλόκαμος 0 ·
τῷ θεῷ δ αὐτὸν τρέφω .
ἔπειτα θύρσον τόνδε παράδος ἐκ χεροῖν .
αὐτός μ ἀφαιροῦ ·
τόνδε Διονύσου φορῶ .
εἱρκταῖσί τ ἔνδον σῶμα σὸν φυλάξομεν .
λύσει μ ὁ δαίμων αὐτός , ὅταν ἐγὼ θέλω .
ὅταν γε καλέσῃς αὐτὸν ἐν βάκχαις σταθείς 0 .
καὶ νῦν ἃ πάσχω πλησίον παρὼν ὁρᾷ .
οὐ γὰρ φανερὸς ὄμμασίν γ ἐμοῖς 0 .
παρ ἐμοί 0 ·
σὺ δ ἀσεβὴς αὐτὸς ὢν οὐκ εἰσορᾷς .
λάζυσθε ·
καταφρονεῖ με καὶ Θήβας ὅδε .
αὐδῶ με μὴ δεῖν σωφρονῶν οὐ σώφροσιν .
ἐγὼ δὲ δεῖν γε , κυριώτερος σέθεν 0 .
οὐκ οἶσθ ὅ τι ζῇς , οὐ δ ὃ δρᾷς , οὐ δ ὅστις εἶ .
πενθεύς , Ἀγαύης παῖς , πατρὸς δ Ἐχίονος 0 .
ἐνδυστυχῆσαι τ οὔνομ ἐπιτήδειος εἶ .
καθείρξατ αὐτὸν ἱππικαῖς πέλας φάτναισιν , ὡς ἂν σκότιον εἰσορᾷ κνέφας .
ἐκεῖ χόρευε ·
τάσδε δ ἃς ἄγων πάρει κακῶν συνεργοὺς ἢ διεμπολήσομεν ἢ χεῖρα δούπου τοῦδε καὶ βύρσης κτύπου παύσας , ἐφ ἱστοῖς δμωίδας κεκτήσομαι .
ὅ τι γὰρ μὴ χρεών , οὔτοι χρεὼν παθεῖν 0 .
ἀτάρ τοι τῶνδ ἄποιν ὑβρισμάτων μέτεισι Διόνυσός σ , ὃν οὐκ εἶναι λέγεις ·
ἡμᾶς γὰρ ἀδικῶν κεῖνον εἰς δεσμοὺς ἄγεις .
ἀχελῴου θύγατερ , πότνι εὐπάρθενε Δίρκα , σὺ γὰρ ἐν σαῖς ποτε παγαῖς τὸ Διὸς βρέφος ἔλαβες , ὅτε μηρῷ πυρὸς ἐξ ἀ  θανάτου Ζεὺς ὁ τεκὼν ἥρ  πασέ νιν , τάδ ἀναβοάσας ·
ἴθι , Διθύραμβ , ἐμὰν ἄρ  σενα τάνδε βᾶθι νηδύν ·
ἀναφαίνω σε τόδ , ὦ Βάκ  χιε , Θήβαις ὀνομάζειν .
σὺ δέ μ , ὦ μάκαιρα Δίρκα , στεφανηφόρους ἀπωθῇ θιάσους ἔχουσαν ἐν σοί .
τί μ ἀναίνῃ ;
τί με φεύγεις ;
ἔτι ναὶ τὰν βοτρυώδη Διονύσου χάριν οἴνας , ἔτι σοι τοῦ Βρομίου μελήσει .
οἵαν οἵαν ὀργὰν ἀναφαίνει χθόνιον γένος ἐκφύς τε δράκοντός ποτε Πενθεύς , ὃν Ἐχίων ἐφύτευσε χθόνιος , ἀγριωπὸν τέρας , οὐ φῶ  τα βρότειον , φόνιον δ ὥσ  τε γίγαντ ἀντίπαλον θεοῖς 0 ·
ὃς ἔμ ἐν βρόχοισι τὰν τοῦ Βρομίου τάχα ξυνάψει , τὸν ἐμὸν δ ἐντὸς ἔχει δώ  ματος ἤδη θιασώταν σκοτίαις κρυπτὸν ἐν εἱρκταῖς .
ἐσορᾷς τάδ , ὦ Διὸς παῖ Διόνυσε , σοὺς προφήτας ἐν ἁμίλλαισιν ἀνάγκας ;
μόλε , χρυσῶπα τινάσσων , ἄνα , θύρσον κατ Ὄλυμπον , φονίου δ ἀνδρὸς ὕβριν κατάσχες .
πόθι Νύσας ἄρα τᾶς θη  ροτρόφου θυρσοφορεῖς θιάσους , ὦ Διόνυσ , ἢ κορυφαῖς Κωρυκίαις 0 ;
τάχα δ ἐν ταῖς πολυδένδρεσ  σιν Ὀλύμπου θαλάμαις , ἔν  θα ποτ Ὀρφεὺς κιθαρίζων σύναγεν δένδρεα μούσαις , σύναγεν θῆρας ἀγρώτας 0 .
μάκαρ ὦ Πιερία , σέβεταί σ Εὔιος , ἥξει τε χορεύσων ἅμα βακχεύ  μασι , τόν τ ὠκυρόαν διαβὰς Ἀξιὸν εἱλισ  σομένας Μαινάδας ἄξει , Λυδίαν πατέρα τε , τὸν τᾶς εὐδαιμονίας βροτοῖς ὀλβοδόταν , τὸν ἔκλυον εὔιππον χώραν ὕδασιν καλλίστοισι λιπαίνειν .
ἰώ , κλύετ ἐμᾶς κλύετ αὐδᾶς , ἰὼ βάκχαι , ἰὼ βάκχαι .
τίς ὅδε , τίς ὅδε πόθεν ὁ κέλαδος ἀνά μ ἐκάλεσεν Εὐίου 0 ;
ἰὼ ἰώ , πάλιν αὐδῶ , ὁ Σεμέλας , ὁ Διὸς παῖς .
ἰὼ ἰὼ δέσποτα δέσποτα , μόλε νυν ἡμέτερον ἐς θίασον , ὦ Βρόμιε Βρόμιε .
σεῖε πέδον χθονὸς Ἔννοσι πότνια .
ἆ ἆ , τάχα τὰ Πενθέως μέλαθρα διατι  νάξεται πεσήμασιν .
ὁ Διόνυσος ἀνὰ μέλαθρα 0 ·
σέβετέ νιν .
σέβομεν ὤ .
εἴδετε λάινα κίοσιν ἔμβολα διάδρομα τάδε ;
βρόμιος ὅδ ἀλα  λάζεται στέγας ἔσω .
ἅπτε κεραύνιον αἴθοπα λαμπάδα ·
σύμφλεγε σύμφλεγε δώματα Πενθέος .
ἆ ἆ , πῦρ οὐ λεύσσεις , οὐ δ αὐγάζῃ , Σεμέλας ἱερὸν ἀμφὶ τάφον , ἅν ποτε κεραυνόβολος ἔλιπε φλόγα Δίου βροντᾶς ;
δίκετε πεδόσε τρομερὰ σώματα δίκετε , Μαινάδες ·
ὁ γὰρ ἄναξ ἄνω κάτω τιθεὶς ἔπεισι μέλαθρα τάδε Διὸς γόνος .
βάρβαροι γυναῖκες , οὕτως ἐκπεπληγμέναι φόβῳ πρὸς πέδῳ πεπτώκατ ;
ᾔσθησθ , ὡς ἔοικε , Βακχίου διατινάξαντος δῶμα Πενθέως 0 ·
ἀλλ ἐξανίστατε σῶμα καὶ θαρσεῖτε σαρκὸς ἐξαμείψασαι τρόμον .
ὦ φάος μέγιστον ἡμῖν εὐίου βακχεύματος , ὡς ἐσεῖδον ἀσμένη σε , μονάδ ἔχουσ ἐρημίαν 0 .
εἰς ἀθυμίαν ἀφίκεσθ , ἡνίκ εἰσεπεμπόμην , Πενθέως ὡς ἐς σκοτεινὰς ὁρκάνας πεσούμενος ;
πῶς γὰρ οὔ 0 ;
τίς μοι φύλαξ ἦν , εἰ σὺ συμφορᾶς τύχοις ;
ἀλλὰ πῶς ἠλευθερώθης ἀνδρὸς ἀνοσίου τυχών ;
αὐτὸς ἐξέσῳσ ἐμαυτὸν ῥᾳδίως ἄνευ πόνου .
οὐδέ σου συνῆψε χεῖρε δεσμίοισιν ἐν βρόχοις ;
ταῦτα καὶ καθύβρισ αὐτόν , ὅτι με δεσμεύειν δοκῶν οὔ τ ἔθιγεν οὔ θ ἥψαθ ἡμῶν , ἐλπίσιν δ ἐβόσκετο .
πρὸς φάτναις δὲ ταῦρον εὑρών , οὗ καθεῖρξ ἡμᾶς ἄγων , τῷδε περὶ βρόχους ἔβαλλε γόνασι καὶ χηλαῖς ποδῶν , θυμὸν ἐκπνέων , ἱδρῶτα σώματος στάζων ἄπο , χείλεσιν διδοὺς ὀδόντας ·
πλησίον δ ἐγὼ παρὼν ἥσυχος θάσσων ἔλευσσον .
ἐν δὲ τῷδε τῷ χρόνῳ ἀνετίναξ ἐλθὼν ὁ Βάκχος δῶμα καὶ μητρὸς τάφῳ πῦρ ἀνῆψ ·
ὃ δ ὡς ἐσεῖδε , δώματ αἴθεσθαι δοκῶν , ᾖσσ ἐκεῖσε κ ᾆτ ἐκεῖσε , δμωσὶν Ἀχελῷον φέρειν ἐννέπων , ἅπας δ ἐν ἔργῳ δοῦλος ἦν , μάτην πονῶν .
διαμεθεὶς δὲ τόνδε μόχθον , ὡς ἐμοῦ πεφευγότος , ἵεται ξίφος κελαινὸν ἁρπάσας δόμων ἔσω .
κ ᾆθ ὁ Βρόμιος , ὡς ἔμοιγε φαίνεται , δόξαν λέγω , φάσμ ἐποίησεν κατ αὐλήν ·
ὃ δ ἐπὶ τοῦθ ὡρμημένος ᾖσσε κ ἀκέντει φαεννὸν αἰθέρ , ὡς σφάζων ἐμέ .
πρὸς δὲ τοῖσδ αὐτῷ τάδ ἄλλα Βάκχιος λυμαίνεται ·
δώματ ἔρρηξεν χαμᾶζε ·
συντεθράνωται δ ἅπαν πικροτάτους ἰδόντι δεσμοὺς τοὺς ἐμούς ·
κόπου δ ὕπο διαμεθεὶς ξίφος παρεῖται ·
πρὸς θεὸν γὰρ ὢν ἀνὴρ ἐς μάχην ἐλθεῖν ἐτόλμησε .
ἥσυχος δ ἐκβὰς ἐγὼ δωμάτων ἥκω πρὸς ὑμᾶς , Πενθέως οὐ φροντίσας .
ὡς δέ μοι δοκεῖ  ψοφεῖ γοῦν ἀρβύλη δόμων ἔσω  ἐς προνώπι αὐτίχ ἥξει .
τί ποτ ἄρ ἐκ τούτων ἐρεῖ ;
ῥᾳδίως γὰρ αὐτὸν οἴσω , κ ἂν πνέων ἔλθῃ μέγα .
πρὸς σοφοῦ γὰρ ἀνδρὸς ἀσκεῖν σώφρον εὐοργησίαν .
πέπονθα δεινά ·
διαπέφευγέ μ ὁ ξένος , ὃς ἄρτι δεσμοῖς ἦν κατηναγκασμένος .
ὅδ ἐστὶν ἁνήρ ·
πῶς προνώπιος φαίνῃ πρὸς οἴκοις τοῖς ἐμοῖς , ἔξω βεβώς ;
στῆσον πόδ , ὀργῇ δ ὑπόθες ἥσυχον πόδα .
πόθεν σὺ δεσμὰ διαφυγὼν ἔξω περᾷς 0 ;
οὐκ εἶπον  ἢ οὐκ ἤκουσασ  ὅτι λύσει μέ τις ;
τοὺς λόγους γὰρ ἐσφέρεις καινοὺς ἀεί .
ὃς τὴν πολύβοτρυν ἄμπελον φύει βροτοῖς .
ὠνείδισας δὴ τοῦτο Διονύσῳ καλόν .
κλῄειν κελεύω πάντα πύργον ἐν κύκλῳ .
οὐχ ὑπερβαίνουσι καὶ τείχη θεοί ;
σοφὸς σοφὸς σύ , πλὴν ἃ δεῖ σ εἶναι σοφόν 0 .
ἃ δεῖ μάλιστα , ταῦτ ἔγωγ ἔφυν σοφός .
κείνου δ ἀκούσας πρῶτα τοὺς λόγους μάθε , ὃς ἐξ ὄρους πάρεστιν ἀγγελῶν τί σοι ·
ἡμεῖς δέ σοι μενοῦμεν , οὐ φευξούμεθα .
πενθεῦ κρατύνων τῆσδε Θηβαίας χθονός , ἥκω Κιθαιρῶν ἐκλιπών , ἵν οὔποτε λευκῆς χιόνος ἀνεῖσαν εὐαγεῖς βολαί .
ἥκεις δὲ ποίαν προστιθεὶς σπουδὴν λόγου ;
βάκχας ποτνιάδας εἰσιδών , αἳ τῆσδε γῆς οἴστροισι λευκὸν κῶλον ἐξηκόντισαν , ἥκω φράσαι σοὶ καὶ πόλει χρῄζων , ἄναξ , ὡς δεινὰ δρῶσι θαυμάτων τε κρείσσονα .
θέλω δ ἀκοῦσαι , πότερά σοι παρρησίᾳ φράσω τὰ κεῖθεν ἢ λόγον στειλώμεθα ·
τὸ γὰρ τάχος σου τῶν φρενῶν δέδοικ , ἄναξ , καὶ τ οὐξύθυμον καὶ τὸ βασιλικὸν λίαν .
λέγ , ὡς ἀθῷος ἐξ ἐμοῦ πάντως ἔσῃ 0 .
τοῖς γὰρ δικαίοις οὐχὶ θυμοῦσθαι χρεών 0 .
ὅσῳ δ ἂν εἴπῃς δεινότερα βακχῶν πέρι , τοσῷδε μᾶλλον τὸν ὑποθέντα τὰς τέχνας γυναιξὶ τόνδε τῇ δίκῃ προσθήσομεν .
ἀγελαῖα μὲν βοσκήματ ἄρτι πρὸς λέπας μόσχων ὑπεξήκριζον , ἡνίχ ἥλιος ἀκτῖνας ἐξίησι θερμαίνων χθόνα .
ὁρῶ δὲ θιάσους τρεῖς γυναικείων χορῶν , ὧν ἦρχ ἑνὸς μὲν Αὐτονόη , τοῦ δευτέρου μήτηρ Ἀγαύη σή , τρίτου δ Ἰνὼ χοροῦ 0 1 2 .